pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ สธ. 23/2565


เรื่อง การคํานวณและการจัดทํารายงานการคํานวณเงินกองทุน


(ฉบับที่ 2)


\_\_\_\_\_\_\_\_\_\_\_\_\_\_\_\_\_\_\_\_


อาศัยอํานาจตามความในมาตรา 141 วรรคหนึ่ง (2) แห่งพระราชบัญญัติหลักทรัพย์


และตลาดหลักทรัพย์ พ.ศ. 2535 โดยความเห็นชอบของคณะกรรมการกํากับตลาดทุน และมาตรา 14 วรรคสอง (2) มาตรา 19 และมาตรา 50 แห่งพระราชบัญญัติสัญญาซื้อขายล่วงหน้า พ.ศ. 2546 และข้อ 1(3) แห่งประกาศคณะกรรมการกํากับตลาดทุน ที่ ทธ. 59/2552 เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 3 สิงหาคม พ.ศ. 2552 และข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 27/2565 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ 18) ลงวันที่ 25 สิงหาคม พ.ศ. 2565 สํานักงาน ก.ล.ต. ออกประกาศไว้ดังต่อไปนี้


ข้อ 1 ให้เพิ่มความต่อไปนี้เป็นข้อ 1/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 73/2563 เรื่อง การคํานวณและการจัดทํารายงานการคํานวณเงินกองทุน ลงวันที่ 4 ธันวาคม พ.ศ. 2563 “ข้อ 1/1 ประกาศนี้ให้ใช้บังคับกับการดําเนินการดังต่อไปนี้


(1) การคํานวณเงินกองทุน การรายงานการคํานวณเงินกองทุน และการรายงานกรณีเงินกองทุนต่ํากว่าอัตราที่กําหนด สําหรับผู้ประกอบธุรกิจสินทรัพย์ดิจิทัล


(2) การคํานวณเงินกองทุน การรายงานการคํานวณเงินกองทุน การรายงานกรณี


เงินกองทุนต่ํากว่าอัตราที่กําหนด และการดําเนินการกรณีไม่สามารถดํารงเงินกองทุนโดยวิธี NC-4 สําหรับผู้ประกอบธุรกิจสินทรัพย์ดิจิทัลประเภทการเป็นผู้ให้บริการรับฝากสินทรัพย์ดิจิทัล ไม่ว่าผู้ประกอบธุรกิจนั้นจะเป็นบริษัทหลักทรัพย์หรือผู้ประกอบธุรกิจสัญญาซื้อขายล่วงหน้าด้วยหรือไม่”


ข้อ 2 ให้เพิ่มความต่อไปนี้เป็นข้อ 9/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 73/2563 เรื่อง การคํานวณและการจัดทํารายงานการคํานวณเงินกองทุน ลงวันที่ 4 ธันวาคม พ.ศ. 2563


“ข้อ 9/1 ให้ผู้ประกอบธุรกิจสินทรัพย์ดิจิทัลประเภทการเป็นผู้ให้บริการรับฝากสินทรัพย์ดิจิทัลที่มีหน้าที่ต้องดํารงเงินกองทุนโดยวิธี NC-4 ปฏิบัติตามประกาศนี้ เว้นแต่หลักเกณฑ์ตามข้อ 3(2)ข้อ 4 ข้อ 5 ข้อ 6(1)(ค) ข้อ 6(2) ข้อ 6(3) ข้อ 7(2) และ ข้อ 9


ในกรณีที่ผู้ประกอบธุรกิจตามวรรคหนึ่งเป็นบริษัทหลักทรัพย์หรือผู้ประกอบธุรกิจสัญญาซื้อขายล่วงหน้าด้วย และไม่สามารถดํารงเงินกองทุนโดยวิธี NC-4 ได้ ให้ดําเนินการตามหลักเกณฑ์ เงื่อนไข และวิธีการที่กําหนดในตารางการดําเนินการกรณีบริษัทหลักทรัพย์หรือผู้ประกอบธุรกิจสัญญาซื้อขายล่วงหน้าไม่สามารถดํารงเงินกองทุนโดยวิธี NC-4 ท้ายประกาศนี้”


ข้อ 3 ให้เพิ่มตารางการดําเนินการกรณีบริษัทหลักทรัพย์หรือผู้ประกอบธุรกิจสัญญาซื้อขายล่วงหน้าไม่สามารถดํารงเงินกองทุนโดยวิธี NC-4 ท้ายประกาศนี้ เป็นตารางการดําเนินการกรณีบริษัทหลักทรัพย์หรือผู้ประกอบธุรกิจสัญญาซื้อขายล่วงหน้าไม่สามารถดํารงเงินกองทุนโดยวิธี NC-4ท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 73/2563เรื่อง การคํานวณและการจัดทํารายงานการคํานวณเงินกองทุน ลงวันที่ 4 ธันวาคม พ.ศ. 2563


ข้อ 4 ประกาศนี้ให้ใช้บังคับตั้งแต่วันที่ 16 กันยายน พ.ศ. 2565 เป็นต้นไป


ประกาศ ณ วันที่ 2 กันยายน พ.ศ. 2565


(นางสาวรื่นวดี สุวรรณมงคล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 76/2563

เรื่อง  หลักเกณฑ์การรายงานการปฏิบัติหน้าที่เป็น

ผู้แนะนํารายชื่อลูกค้าของผู้ประกอบธุรกิจ  
สินทรัพย์ดิจิทัล

\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในข้อ 10/2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561  เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 29/2563  เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ 7) ลงวันที่ 2 ธันวาคม พ.ศ. 2563 สํานักงาน ก.ล.ต. ออกประกาศไว้ดังต่อไปนี้


ข้อ ๑ ให้ผู้ประกอบธุรกิจสินทรัพย์ดิจิทัลจัดทําและยื่นรายงานการปฏิบัติหน้าที่ของผู้แนะนํารายชื่อลูกค้าต่อสํานักงาน ก.ล.ต.  ทั้งนี้ ตามแบบและวิธีการที่จัดไว้บนเว็บไซต์ของสํานักงาน ก.ล.ต.


ตอน ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไป


ผู้มีอํานาจลงนาม -    ประกาศ  ณ  วันที่ 4 ธันวาคม พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 77/2563  
เรื่อง  การยกเลิกประกาศสํานักงานคณะกรรมการกํากับ  
หลักทรัพย์และตลาดหลักทรัพย์ที่เกี่ยวกับ  
การจัดการกองทุนรวม  
\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 81 วรรคสอง มาตรา 100 วรรคหนึ่ง และมาตรา 132 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานออกประกาศไว้ดังต่อไปนี้


ข้อ ๑ ให้ยกเลิก  
                    (1)  ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การรายงานผลการเสนอขายหน่วยลงทุนต่อประชาชน ลงวันที่ 20 กรกฎาคม พ.ศ. 2535  
                    (2)  ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การตั้งตัวแทนสนับสนุนการขายและรับซื้อคืนหน่วยลงทุนของกองทุนรวมประเภทรับซื้อคืนหน่วยลงทุน พ.ศ. 2536  ลงวันที่ 6 สิงหาคม พ.ศ. 2536


ข้อ ๒ ประกาศนี้ให้ใช้บังคับตั้งแต่วันที่ 16 มกราคม พ.ศ. 2564 เป็นต้นไป


ผู้มีอํานาจลงนาม - ประกาศ ณ  วันที่ 17 ธันวาคม พ.ศ. 2563

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สน. 8/2564  
เรื่อง การผ่อนผันเกี่ยวกับการจัดทําและส่งสําเนางบการเงินและรายงาน  
การสอบบัญชีของกองทุนสํารองเลี้ยงชีพสําหรับรอบระยะเวลา  
บัญชีประจําปี พ.ศ. 2563  เนื่องจากสถานการณ์การระบาด  
ของโรคติดเชื้อไวรัสโคโรนา 2019 (โควิด 19)  
\_\_\_\_\_\_\_\_\_\_\_\_\_\_\_\_\_\_\_\_\_

                    โดยที่สํานักงานคณะกรรมการกํากับหลักทรัพย์และตลาดหลักทรัพย์ได้ออกประกาศผ่อนผันระยะเวลาในการจัดทําและส่งสําเนางบการเงินและรายงานการสอบบัญชีของกองทุนสํารองเลี้ยงชีพสําหรับรอบระยะเวลาบัญชีประจําปี พ.ศ. 2562 เนื่องจากสถานการณ์การระบาดของโรคติดเชื้อไวรัสโคโรนา 2019 (โควิด 19) และโดยที่สถานการณ์การระบาดของโรคดังกล่าว ยังคงส่งผลกระทบอย่างต่อเนื่องต่อการจัดประชุมที่มีการรวมตัวกันของบุคคลจํานวนมาก จึงมีเหตุจําเป็นและสมควรในการผ่อนผันเกี่ยวกับการดําเนินการดังกล่าวสําหรับรอบระยะเวลาบัญชีประจําปี พ.ศ. 2563

                    อาศัยอํานาจตามความในข้อ 6 แห่งประกาศคณะกรรมการกํากับตลาดทุน ที่ ทน. 89/2558  เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใชรายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558  โดยความเห็นชอบของคณะกรรมการกํากับตลาดทุน  สํานักงานออกประกาศไว้ดังต่อไปนี้


ข้อ ๑ ในการจัดทําและส่งสําเนางบการเงินและรายงานการสอบบัญชีของกองทุนสํารองเลี้ยงชีพต่อสํานักงานสําหรับรอบระยะเวลาบัญชีประจําปี พ.ศ. 2563  ให้บริษัทจัดการกองทุนส่วนบุคคลดําเนินการตามที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 17/2563 เรื่อง การผ่อนผันเกี่ยวกับการจัดทําและส่งสําเนางบการเงินและรายงานการสอบบัญชีของกองทุนสํารองเลี้ยงชีพเนื่องจากสถานการณ์การระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) ลงวันที่ 13 มีนาคม พ.ศ. 2563 โดยอนุโลม


ข้อ ๒ ประกาศนี้ให้ใช้บังคับตั้งแต่วันที่ 28 มกราคม พ.ศ. 2564 เป็นต้นไป


ผู้มีอํานาจลงนาม - ประกาศ  ณ  วันที่ 22 มกราคม พ.ศ. 2564

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม. 14/2564

เรื่อง  การยกเลิกประกาศสํานักงานคณะกรรมการกํากับหลักทรัพย์  
และตลาดหลักทรัพย์ว่าด้วยการกําหนดค่าธรรมเนียมคําขอ  
อนุมัติจัดตั้งและการจดทะเบียนของกองทุนรวม  
โครงสร้างพื้นฐานเพื่ออนาคตประเทศไทย

\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานออกประกาศไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สม. 17/2559  เรื่อง การกําหนดค่าธรรมเนียมคําขออนุมัติจัดตั้งและการจดทะเบียนของกองทุนรวมโครงสร้างพื้นฐานเพื่ออนาคตประเทศไทย ลงวันที่ 27 เมษายน พ.ศ. 2559 


ข้อ ๒ ประกาศนี้ให้ใช้บังคับตั้งแต่วันที่ 1 เมษายน พ.ศ. 2564 เป็นต้นไป


ผู้มีอํานาจลงนาม - ประกาศ  ณ วันที่ 4 มีนาคม พ.ศ. 2564

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.  37/2551

เรื่อง   แบบคําขออนุญาตเสนอขายใบสําคัญแสดงสิทธิ

ที่จะซื้อหุ้นที่ออกใหม่และหุ้นรองรับ และเอกสารหลักฐานประกอบคําขอ

                              

                    อาศัยอํานาจตามความในข้อ 5  แห่งประกาศคณะกรรมการกํากับตลาดทุน ที่ ทจ. 34/2551  เรื่อง การขออนุญาตและการอนุญาตให้เสนอขายใบสําคัญแสดงสิทธิที่จะซื้อหุ้นที่ออกใหม่และหุ้นที่ออกใหม่เพื่อรองรับใบสําคัญแสดงสิทธิ  ลงวันที่ 15 ธันวาคม พ.ศ. 2551  สํานักงานออกข้อกําหนดไว้ดังต่อไปนี้


ข้อ ๑ ให้บริษัทที่ขออนุญาตเสนอขายใบสําคัญแสดงสิทธิที่ออกใหม่และหุ้นรองรับ ต่อประชาชนยื่นคําขออนุญาตตามแบบ 35-W ท้ายประกาศนี้ พร้อมแนบเอกสารหลักฐานดังต่อไปนี้ต่อสํานักงานจํานวนหนึ่งชุด

1. เอกสารแสดงรายละเอียดเกี่ยวกับใบสําคัญแสดงสิทธิ
2. เอกสารแสดงรายละเอียดเกี่ยวกับบริษัทที่ขออนุญาต
3. เอกสารหลักฐานตามที่กําหนดไว้สําหรับการขออนุญาตเสนอขายหุ้นที่ออกใหม่ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต เฉพาะเอกสารหลักฐานที่ไม่ได้กําหนดไว้เป็นการเฉพาะในประกาศนี้ โดยอนุโลม
4. สําเนาหนังสือนัดประชุมผู้ถือหุ้นในครั้งที่มีการพิจารณาให้ออกใบสําคัญแสดงสิทธิและหุ้นเพื่อรองรับใบสําคัญแสดงสิทธิดังกล่าว
5. สําเนามติที่ประชุมผู้ถือหุ้นในวาระที่อนุมัติให้ออกหุ้นเพื่อรองรับใบสําคัญแสดงสิทธิ
6. สําเนาหนังสือรับรองที่กระทรวงพาณิชย์ออกให้ไม่เกินสามเดือนก่อนวันยื่นคําขออนุญาต
7. ร่างข้อกําหนดสิทธิของใบสําคัญแสดงสิทธิ
8. หนังสือรับรองคุณสมบัติจากกรรมการอิสระ

                    ในกรณีที่บริษัทยื่นแบบแสดงรายการข้อมูลการเสนอขายใบสําคัญแสดงสิทธิและหุ้นรองรับและร่างหนังสือชี้ชวนมาพร้อมกับการยื่นคําขออนุญาต  ให้ถือว่าบริษัทได้แนบเอกสารตามวรรคหนึ่ง (1) และ (2) แล้ว


ข้อ ๒ ประกาศนี้ให้มีผลใช้บังคับตั้งแต่วันที่     1 มกราคม  พ.ศ. 2552 เป็นต้นไป


ผู้มีอํานาจลงนาม - ประกาศ   ณ  วันที่  24  ธันวาคม พ.ศ. 2551                

 

 

 

                                                    (นายธีระชัย  ภูวนาถนรานุบาล)

                                                                เลขาธิการ

              สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 : เหตุผลในการออกประกาศฉบับนี้ คือ เพื่อกําหนดแบบคําขออนุญาตเสนอขาย  
ใบสําคัญแสดงสิทธิที่จะซื้อหุ้นที่ออกใหม่และหุ้นรองรับซึ่งเสนอขายต่อประชาชน   
โดยกําหนดประเภทเอกสารหลักฐานที่ต้องยื่นประกอบคําขออนุญาตด้วย  จึงจําเป็น  
ต้องออกประกาศนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 56/2562

เรื่อง แบบคําขออนุญาตเสนอขายใบสําคัญแสดงสิทธิที่จะซื้อหุ้น  
ที่ออกใหม่และหุ้นรองรับ และเอกสารหลักฐานประกอบคําขอ

(ฉบับที่ 2)

 

 อาศัยอํานาจตามความในข้อ 5 แห่งประกาศคณะกรรมการกํากับตลาดทุน ที่ ทจ. 34/2551 เรื่อง การขออนุญาตและการอนุญาตให้เสนอขายใบสําคัญแสดงสิทธิที่จะซื้อหุ้นที่ออกใหม่และหุ้นที่ออกใหม่เพื่อรองรับใบสําคัญแสดงสิทธิ ลงวันที่ 15 ธันวาคม พ.ศ. 2551 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 25/2558 เรื่อง การขออนุญาตและการอนุญาตให้เสนอขายใบสําคัญแสดงสิทธิที่จะซื้อหุ้นที่ออกใหม่และหุ้นที่ออกใหม่เพื่อรองรับใบสําคัญแสดงสิทธิ (ฉบับที่ 5) ลงวันที่ 10 กรกฎาคม พ.ศ. 2558 สํานักงานออกประกาศไว้ดังต่อไปนี้

 ข้อ 1 ให้เพิ่มความต่อไปนี้เป็นวรรคสามของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 37/2551 เรื่อง แบบคําขออนุญาตเสนอขายใบสําคัญแสดงสิทธิที่จะซื้อหุ้นที่ออกใหม่และหุ้นรองรับ และเอกสารหลักฐานประกอบคําขอ ลงวันที่ 24 ธันวาคม พ.ศ. 2551   
 “ในกรณีที่บริษัทยื่นคําขออนุญาตเสนอขายหุ้นที่ออกใหม่และเอกสารหลักฐานประกอบคําขอตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบคําขออนุญาตเสนอขายหุ้นที่ออกใหม่และวิธีการยื่นคําขออนุญาต มาพร้อมกับหรือในช่วงเวลาใกล้เคียงกับการยื่นคําขออนุญาตและเอกสารหลักฐานประกอบคําขอตามประกาศนี้ ให้ถือว่าบริษัทได้แนบเอกสารตามวรรคหนึ่งเฉพาะที่มีข้อมูลเป็นอย่างเดียวกันแล้ว”

 ข้อ 2 ให้ยกเลิกแบบ 35-W ท้ายประกาศสํานักงานคณะกรรมการกํากับหลักทรัพย์  
และตลาดหลักทรัพย์ ที่ สจ. 37/2551 เรื่อง แบบคําขออนุญาตเสนอขายใบสําคัญแสดงสิทธิที่จะซื้อหุ้นที่ออกใหม่และหุ้นรองรับ และเอกสารหลักฐานประกอบคําขอ ลงวันที่ 24 ธันวาคม พ.ศ. 2551 และให้ใช้แบบ 35-W ท้ายประกาศนี้แทน

 ข้อ 3 ประกาศนี้ให้ใช้บังคับตั้งแต่วันที่ 4 กันยายน พ.ศ. 2562 เป็นต้นไป

 ประกาศ ณ วันที่ 30 สิงหาคม พ.ศ. 2562

 (นางสาวรื่นวดี สุวรรณมงคล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
-ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 31/2559

เรื่อง แบบคําขออนุญาตเสนอขายหลักทรัพย์ที่ออกใหม่พร้อมกับการทํา  
คําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้าง

การถือหุ้นและการจัดการ เอกสารหลักฐานประกอบคําขออนุญาต

และรายละเอียดข้อมูลในหนังสือนัดประชุมผู้ถือหุ้น  
(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในข้อ 5 วรรคหนึ่ง แห่งประกาศคณะกรรมการกํากับตลาดทุน ที่ ทจ. 34/2552 เรื่อง หลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อ

หลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ ลงวันที่ 3 สิงหาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 33/2558 เรื่อง หลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ (ฉบับที่ 2) ลงวันที่ 10 กรกฎาคม พ.ศ. 2558 สํานักงาน

ออกประกาศไว้ดังต่อไปนี้

 ข้อ 1 ให้เพิ่มความต่อไปนี้เป็นข้อ 3/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 62/2558 เรื่อง แบบคําขออนุญาตเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและ

การจัดการ เอกสารหลักฐานประกอบคําขออนุญาตและรายละเอียดข้อมูลในหนังสือนัดประชุมผู้ถือหุ้น 

ลงวันที่ 10 กรกฎาคม พ.ศ. 2558 

 “ข้อ 3/1 ในกรณีที่ผู้ขออนุญาตรายใดมีเหตุจําเป็นและสมควร หรือมีข้อจํากัดตามกฎหมายอื่นที่ทําให้ไม่สามารถจัดส่งข้อมูลหรือเอกสารหลักฐานตามข้อ 2 ได้ ผู้ขออนุญาตอาจขอผ่อนผัน

การไม่ส่งข้อมูลหรือเอกสารนั้นต่อสํานักงาน ทั้งนี้ สํานักงานจะพิจารณาผ่อนผันโดยคํานึงถึงความจําเป็นในการส่งข้อมูลหรือเอกสารหลักฐานในกรณีดังกล่าว หรือมาตรการอื่นที่เพียงพอและทดแทนการส่งข้อมูลหรือเอกสารหลักฐานที่ขอผ่อนผันนั้น”

 ข้อ 2 ประกาศนี้ให้ใช้บังคับตั้งแต่วันที่ 1 กันยายน พ.ศ. 2559 เป็นต้นไป

 ประกาศ ณ วันที่ 8 สิงหาคม พ.ศ. 2559

 (นายรพี สุจริตกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม. 17/2564

เรื่อง  มาตรการผ่อนปรนค่าธรรมเนียมการยื่นแบบแสดงรายการ

ข้อมูลประจําปี 2563 เนื่องจากสถานการณ์การระบาดของ

โรคติดเชื้อไวรัสโคโรนา 2019 (โควิด 19)

\_\_\_\_\_\_\_\_\_\_\_\_\_\_\_\_\_\_\_

โดยที่การระบาดระลอกใหม่ของโรคติดเชื้อไวรัสโคโรนา 2019 (โควิด 19) ได้ส่งผลกระทบต่อภาวะเศรษฐกิจในปัจจุบัน กรณีจึงมีเหตุจําเป็นและสมควรในการออกมาตรการผ่อนปรนเกี่ยวกับค่าธรรมเนียมที่ต้องชําระต่อสํานักงานในบางกรณี

อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551  สํานักงานออกประกาศไว้ดังต่อไปนี้


ข้อ ๑ ค่าธรรมเนียมการยื่นแบบแสดงรายการข้อมูลประจําปี 2563  ให้เป็นดังต่อไปนี้

(1)  ให้บริษัทที่ออกหลักทรัพย์ที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ที่มีส่วนของผู้ถือหุ้นตั้งแต่ 500 ล้านบาทหรือเทียบเท่า และมีลักษณะครบถ้วนดังนี้ ในรอบปีปฏิทินก่อน ได้รับลดหย่อนค่าธรรมเนียมที่ต้องชําระในปีปัจจุบันในอัตราร้อยละ 30 ของค่าธรรมเนียมทั้งหมดที่ต้องชําระ

       (ก)  ไม่เคยถูกดําเนินการเปรียบเทียบความผิดหรือถูกกล่าวโทษโดยสํานักงานเนื่องจากไม่สามารถจัดทําและนําส่งงบการเงินหรือรายงานเกี่ยวกับฐานะการเงินและผลการดําเนินงานตามที่กฎหมายกําหนด

       (ข)  ได้ชําระค่าธรรมเนียมการยื่นแบบแสดงรายการข้อมูลประจําปีภายในระยะเวลาที่สํานักงานกําหนดในกรณีที่งบการเงินประจํารอบปีบัญชีล่าสุดที่ยื่นต่อสํานักงานระบุเป็นเงินตราต่างประเทศ ให้ระบุอัตราแลกเปลี่ยนเงินตราต่างประเทศ ณ วันสิ้นรอบระยะเวลาบัญชี และแหล่งอ้างอิงของอัตราแลกเปลี่ยนดังกล่าวด้วย

(2)  ให้ยกเว้นค่าธรรมเนียมการยื่นแบบแสดงรายการข้อมูลประจําปีให้แก่ผู้มีหน้าที่ยื่นแบบแสดงรายการข้อมูลประจําปีดังนี้ ที่มีลักษณะครบถ้วนตาม (1) (ก) และ (ข) ในรอบปีปฏิทินก่อน

       (ก)  บริษัทอื่นนอกจาก (1) 

       (ข)  ทรัสต์เพื่อการลงทุนในอสังหาริมทรัพย์

       (ค) ทรัสต์เพื่อการลงทุนในโครงสร้างพื้นฐาน


ข้อ ๒ ให้ผู้มีหน้าที่ยื่นแบบแสดงรายการข้อมูลประจําปีที่มีลักษณะไม่เป็นไปตามข้อ 1 ชําระค่าธรรมเนียมการยื่นแบบแสดงรายการข้อมูลประจําปี 2563  ตามอัตราที่กําหนดในข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547


ข้อ ๓ การชําระค่าธรรมเนียมการยื่นแบบแสดงรายการข้อมูลประจําปี 2563 ตามข้อ 1 และข้อ 2 ให้ชําระภายในวันที่ 31 ธันวาคม พ.ศ. 2564


ข้อ ๔ ประกาศนี้ให้ใช้บังคับตั้งแต่วันที่ 25 มีนาคม พ.ศ. 2564 เป็นต้นไป


ผู้มีอํานาจลงนาม -           ประกาศ  ณ  วันที่ 10 มีนาคม พ.ศ. 2564

 

 

                                                                                               (นางสาวรื่นวดี สุวรรณมงคล)

                                                                                                            เลขาธิการ

                                                                    สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 21/2564  
เรื่อง  หลักเกณฑ์ เงื่อนไข และวิธีการขออนุญาตหรือแจ้ง  
โดยวิธีการทางอิเล็กทรอนิกส์  
\_\_\_\_\_\_\_\_\_\_\_\_\_\_\_\_\_\_\_\_

                    เพื่อเป็นการอํานวยความสะดวกและลดภาระ ต้นทุน และเวลาให้แก่ผู้ประกอบธุรกิจ ในการจัดทํา เปิดเผย และนําส่งข้อมูลเกี่ยวกับธุรกิจหลักทรัพย์ ธุรกิจสัญญาซื้อขายล่วงหน้า และธุรกิจเป็นทรัสตีต่อสํานักงานสํานักงานจึงเห็นควรให้ยกเลิกการจัดส่งข้อมูลที่ไม่จําเป็น และปรับปรุงหลักเกณฑ์เกี่ยวกับเรื่องดังกล่าวให้เหมาะสมมากขึ้น ตลอดจนสามารถดําเนินการโดยวิธีการทางอิเล็กทรอนิกส์ได้

                    อาศัยอํานาจตามความในมาตรา 19(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 14 วรรคสอง (2) แห่งพระราชบัญญัติสัญญาซื้อขายล่วงหน้า พ.ศ. 2546 และมาตรา 9 วรรคหนึ่ง (1) แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  และตามบทอาศัยอํานาจที่กําหนดในภาคผนวกแนบท้ายประกาศนี้ สํานักงานออกประกาศไว้ดังต่อไปนี้


ข้อ ๑ ในประกาศนี้

                    คําว่า “กฎหมายที่เกี่ยวข้อง” และ “วิธีการทางอิเล็กทรอนิกส์” ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการขออนุญาตหรือแจ้งโดยวิธีการทางอิเล็กทรอนิกส์

                    “การขออนุญาตหรือแจ้ง”  หมายความว่า  การขออนุญาต การขอจดทะเบียน การขอรับความเห็นชอบ การขอผ่อนผัน การส่งรายงานหรือเอกสาร หรือการดําเนินการอื่นใดในทํานองเดียวกันต่อสํานักงานตามกฎหมายที่เกี่ยวข้อง  เว้นแต่จะได้กําหนดไว้เป็นการเฉพาะในประกาศนี้


ข้อ ๒ การขออนุญาตหรือแจ้งตามกรณีที่กําหนดในภาคผนวก 1 รายการขออนุญาต

หรือแจ้งต่อสํานักงานโดยวิธีการทางอิเล็กทรอนิกส์ ท้ายประกาศนี้  ให้ผู้ขออนุญาตหรือแจ้งดําเนินการโดยวิธีการทางอิเล็กทรอนิกส์

                    การขออนุญาตหรือแจ้งโดยวิธีการทางอิเล็กทรอนิกส์ตามวรรคหนึ่งในแต่ละกรณีให้เริ่มดําเนินการได้ตั้งแต่วันที่สํานักงานกําหนดเป็นต้นไป โดยสํานักงานจะแจ้งให้ผู้ที่เกี่ยวข้องทราบถึงกรณีดังกล่าวเป็นการทั่วไปบนเว็บไซต์ของสํานักงานด้วย

                    เมื่อผู้ขออนุญาตหรือแจ้งได้ดําเนินการโดยวิธีการทางอิเล็กทรอนิกส์แล้ว ให้ถือว่าสํานักงานได้รับการขออนุญาตหรือแจ้งดังกล่าวตามวันและเวลาที่เข้าสู่ระบบอิเล็กทรอนิกส์ของสํานักงาน


ข้อ ๓ ให้ยกเลิกการแจ้งข้อมูลหรือการจัดส่งรายงานตามที่กําหนดในภาคผนวก 2 รายการแก้ไขเปลี่ยนแปลงเกี่ยวกับการแจ้งข้อมูลหรือการจัดส่งรายงานต่อสํานักงาน ท้ายประกาศนี้ และให้ดําเนินการตามกรณีที่กําหนดไว้ในภาคผนวกดังกล่าวแทน   


ข้อ ๔ ให้ยกเลิกการขออนุญาตหรือแจ้งตามที่กําหนดในภาคผนวก 3  รายการยกเลิกการขออนุญาตหรือแจ้ง ท้ายประกาศนี้


ข้อ ๕ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2564 เป็นต้นไป


ผู้มีอํานาจลงนาม - ประกาศ ณ  วันที่ 20 เมษายน พ.ศ. 2564                              

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 22/2564

เรื่อง  หลักเกณฑ์ในรายละเอียดเกี่ยวกับการเปิดเผยข้อมูลของ  
ผู้ให้บริการระบบเสนอขายโทเคนดิจิทัล

\_\_\_\_\_\_\_\_\_\_\_\_\_\_\_\_\_\_\_\_\_\_

 

อาศัยอํานาจตามความในข้อ 35/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 16/2561  เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล ลงวันที่ 3 กรกฎาคม พ.ศ. 2561  ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 11/2564  เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล (ฉบับที่ 6) ลงวันที่ 19 เมษายน พ.ศ. 2564 สํานักงาน ก.ล.ต. ออกประกาศไว้ดังต่อไปนี้


ข้อ ๑ ข้อมูลที่ผู้ให้บริการระบบเสนอขายโทเคนดิจิทัลต้องเก็บรวบรวมและเปิดเผยต่อสํานักงาน ก.ล.ต. ให้เป็นไปตามหลักเกณฑ์ดังต่อไปนี้

(1)  รายละเอียดของรูปแบบและวิธีการในการเปิดเผยข้อมูล ให้เป็นไปตามที่กําหนดไว้บนเว็บไซต์ของสํานักงาน ก.ล.ต.   

(2)  ระยะเวลาในการเก็บรวบรวมและเปิดเผยข้อมูล ให้เป็นไปตามตารางที่แนบท้ายประกาศนี้


ข้อ ๒ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2564 เป็นต้นไป


ผู้มีอํานาจลงนาม - ประกาศ  ณ วันที่ 22 เมษายน พ.ศ. 2564

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม. 24/2564

เรื่อง การยกเว้นค่าธรรมเนียมการยื่นแบบแสดงรายการข้อมูล

การเสนอขายตราสารเพื่ออนุรักษ์สิ่งแวดล้อม ตราสารเพื่อ

พัฒนาสังคม ตราสารเพื่อความยั่งยืน และ

ตราสารส่งเสริมความยั่งยืน

\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 19(3) แห่งพระราชบัญญัติหลักทรัพย์และ

ตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ 

(ฉบับที่ 4) พ.ศ. 2551  สํานักงานออกประกาศไว้ดังต่อไปนี้


ข้อ ๑ ให้บริษัทที่ได้ยื่นแบบแสดงรายการข้อมูลการเสนอขายหลักทรัพย์เฉพาะรุ่นที่มี

ลักษณะดังต่อไปนี้ ภายในวันที่ 31 พฤษภาคม พ.ศ. 2565 ได้รับยกเว้นค่าธรรมเนียมการยื่นแบบแสดงรายการข้อมูลการเสนอขายหลักทรัพย์ตามที่กําหนดในประกาศสํานักงานคณะกรรมการกํากับหลักทรัพย์และ

ตลาดหลักทรัพย์ ที่ สบ. 28/2547  เรื่อง การกําหนดค่าธรรมเนียมการยื่นแบบแสดงรายการข้อมูล 

การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547      
                    (1)  ตราสารเพื่ออนุรักษ์สิ่งแวดล้อม  
                    (2)  ตราสารเพื่อพัฒนาสังคม  
                    (3)  ตราสารเพื่อความยั่งยืน    
                    (4)  ตราสารส่งเสริมความยั่งยืน  
                    ตราสารตามวรรคหนึ่ง หมายความถึง   พันธบัตร หุ้นกู้ ตั๋วเงิน หรือศุกูก แล้วแต่กรณี ทั้งนี้ เฉพาะตราสารตาม (1) (2) และ (3) จะต้องเป็นการเสนอขายโดยมีวัตถุประสงค์การใช้เงินในประเทศไทย ราชอาณาจักรกัมพูชา สาธารณรัฐประชาธิปไตยประชาชนลาว สาธารณรัฐแห่งสหภาพเมียนมาร์ 

หรือสาธารณรัฐสังคมนิยมเวียดนาม 


ข้อ ๒ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2564 เป็นต้นไป


ผู้มีอํานาจลงนาม - ประกาศ  ณ  วันที่ 27 เมษายน พ.ศ. 2564

 

                                                            (นางสาวรื่นวดี สุวรรณมงคล)

                                                                        เลขาธิการ  
                                          สํานักงานคณะกรรมการกํากับหลักทรัพย์และตลาดหลักทรัพย์